Sklep Sodišča (šesti senat) z dne 19. januarja 2012 – DHL Danzas Air & Ocean proti Inspecteur van de Belastingdienst
(Zadeva C-227/11)
„Člen 104(3) Poslovnika – Skupna carinska tarifa – Tarifne številke – Omrežni analizatorji – Uvrstitev – Pravna vrednost mnenja Svetovne carinske organizacije o uvrstitvi“
1.                     Skupna carinska tarifa – Tarifne številke – Razlaga – Uporaba mnenj Svetovne carinske organizacije o uvrstitvi – Uporaba kombinirane
nomenklature – Meje – Mnenje, ki ne more utemeljevati neveljavnosti uredbe o uvrstitvi – Blago, uvoženo pred izdajo navedenega
mnenja (Glej točki 40 in 43.)
2.                     Skupna carinska tarifa – Tarifne številke – Aktivni omrežni analizatorji – Uvrstitev v podštevilko 9030 40 90 ali podštevilko
9030 40 00 kombinirane nomenklature – Pogoj (uredbi Komisije št. 1810/2004 in št. 1719/2005) (Glej točko 53 in izrek.)
Predmet
Predlog za sprejetje predhodne odločbe – Rechtbank Haarlem – Veljavnost Uredbe Komisije (ES) št. 129/2005 z dne 20. januarja 2005
o uvrstitvi določenega blaga v kombinirano nomenklaturo in o spremembi Uredbe (ES) št. 955/98 (UL L 25, str. 37) – Omrežni
analizatorji.
Izrek
Kombinirano nomenklaturo iz Priloge I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi
ter skupni carinski tarifi, kakor je bila spremenjena z uredbama Komisije (ES) št. 1810/2004 z dne 7. septembra 2004 in št. 1719/2005
z dne 27. oktobra 2005, je treba razlagati tako, da je omrežne analizatorje, kot so ti iz postopka v glavni stvari, glede
na datum njihovega uvoza mogoče uvrstiti v podštevilko 9030 40 90 kombinirane nomenklature, kakor je bila spremenjena z Uredbo
št. 1810/2004, ali v podštevilko 9030 40 00 kombinirane nomenklature, kakor je bila spremenjena z Uredbo št. 1719/2005, če
je namen teh naprav merjenje ali kontrola električnih veličin, za preveritev česar je pristojno nacionalno sodišče. V nasprotnem
primeru je treba te naprave glede na datum njihovega uvoza uvrstiti v podštevilko 9031 80 39 kombinirane nomenklature, kakor
je bila spremenjena z Uredbo št. 1810/2004, ali v podštevilko 9031 80 38 kombinirane nomenklature, kakor je bila spremenjena
z Uredbo št. 1719/2005.